NOTIFICACIÓN EXECUCIÓN SUBSIDIARIA
ADMINISTRACIÓN LOCAL — Municipal — Ponte Caldelas (Outros documentos, notificacións e informacións públicas, 04/05/2021)

En cumprimento do establecido no Artigo 40 da Lei 39/2015, de 1 de outubro, do Procedemento Administrativo Común das Administracións Públicas, procedéndose á publicación de acordo co Artigo 44 da mesma norma da Resolución de Alcaldía número 379 de data 20/04/2021. Vista a solicitude presentada con Rex. Entrada Nº 2020-E-RC-1979, de data 17.07.2020. Visto o informe da Técnica de Medio Ambiente de data 12.08.2020. Visto o Decreto de Alcaldía núm.2020-0643 de data 12.08.2020 polo que se ordena Iniciar expediente de orde de execución a DNA. M. TRINIDAD PORTELA MARTINEZ, propietaria da parcela con Ref. Catastral 36043A026003440001KE (Pol 26 – Parc 344) para que no prazo máximo de 15 DIAS NATURAIS, proceda ao cumprimento de desbroce da parcela na súa totalidade a retirada dos eucaliptos presentes na parcela e a posterior retirada e eliminación dos restos da limpeza e desbroce, para que cumpra coa súa obriga de xestión da biomasa n imposta polo artigo 22.1 da Lei 3/2007, de 9 de abril de prevención e defensa contra os incendios forestais de Galicia. Dita resolución foi notificada á propietaria, con Rex. Saída Nº 2020-S-RC-1541, de data 13/08/2020. Consta Acuse de Recibo de data 25.08.2020 conforme a carta foi devolta. Visto o Decreto de Alcaldía núm.2020-0872 de data 25.09.2020 polo que se ordena a publicación no Boletín Oficial do Estado, no Diario Oficial de Galicia e no Boletín da Provincia de Pontevedra vista a imposibilidade de localizar a DNA. VALERIA INES AMIAR ALIOU, propietaria da parcela con Ref. Catastral 36043A026003440001KE (Pol 26 – Parc 344) denunciada nos termos da normativa reseñada, e concedendo ao efecto un prazo máximo de QUINCE DIAS NATURAIS para continuación do trámite administrativo do expediente de Orde de Execución de limpeza e xestión da biomasa vexetal. Visto a publicación dos anuncios no BOE en data 1.10.2020; no DOGA o 13.10.2020 e no BOP no 7.10.2020, pola que se ten por notificada á propietaria. Vistos os orzamentos presentados polas empresas invitadas para a realización da execución subsidiaria.1. O artigo 25.2 da Lei 7/1985 do 2 de abril de bases de réxime local dota de competencias ás entidades locais en materia de: “a) Conservación e rehabilitación da edificación. b) Medio ambiente urbano. f) Protección civil, prevención e extinción de incendios” Para o exercicio destas competencias os municipios poderán intervir na actividade dos seus administrados nos supostos autorizados legalmente e polos motivos e para os fins previstos, tal e como dispón o Regulamento de servizos das corporacións locais de 17 de xuño de 1955.2. O artigo terceiro da Lei 3/2007 do 9 de abril de prevención e defensa contra os incendios forestais determina que, “As persoas propietarias, arrendatarias e usufructuarias de terreos forestais e das zonas de influencia forestal, así como titulares o concesionarias de infraestructuras públicas ubicadas nos mesmos, teñen a obriga de mantelos en condicións que contribúan a previr ou evitar os incendios forestais, respetando especialmente as relativas á xestión da biomasa vexetal e as disposicións referentes ás especies que se contemplan na disposición adicional terceira da presente lei.” Por outra banda é necesario sinalar que a Lei 3/2007 do 9 de abril de prevención e defensa contra os incendios forestais regula no seu artigo 21 a existencia de redes secundarias de faixas de xestión de biomasa, determinando como una obriga a de xestionar a biomasa vexetal, de acordo cos criterios estipulados na Lei e na súa normativa de desenvolvemento, nunha franxa de 50 metros nos seguintes emprazamentos: a) Perimetral ao solo urbano, de núcleo rural e urbanizable, sen prexuízo do disposto na disposición transitoria quinta. b) Arredor das edificacións destinadas ás persoas, vivendas illadas, urbanizacións, depósitos de lixo, cámpings, gasolineiras e parques e instalacións industriais situados a menos de 400 metros do monte. c) Arredor das edificacións illadas destinadas ás persoas en solo rústico situadas a máis de 400 metros do monte.3. De igual forma é de reseñar que o artigo 135.1 c) da Lei 2/2016, do 10 de febreiro, do Solo de Galicia impón aos propietarios de toda clase de terreos, construcións, edificios e instalacións a “Conservalos nas condicións legais para servir de soporte aos ditos usos e, en todo caso, nas de seguridade, salubridade, accesibilidade universal e ornato legalmente exixibles” 4. Visto o artigo 23 da Ordenanza Municipal de Protección do Medio Ambiente, Limpeza e Protección contra os Incendios Forestais de Ponte Caldelas, (BOPPO Nº 19, de data 27 de xaneiro de 2017), "Os propietarios de toda clase de terreos, construcións, edificios e instalacións deberán Mantelos en condicións de funcionalidade, seguridade, salubridade, ornato público e habitabilidade segundo o seu destino, con arranxo ás normas de protección do medio ambiente, do patrimonio histórico e da rehabilitación.” 5. No caso de incumprimento de xestión da biomasa, o artigo 22.2 da Lei 3/2007 do 9 de abril de prevención e defensa contra os incendios forestais, habilita ás entidades locais a remitir aos responsables, “comunicación na que se lle recordará a súa obriga de xestión da biomasa vexetal e retirada de especies arbóreas prohibidas e se lle concederá para facelo un prazo máximo de quince días naturais, ou de tres meses no caso das franxas laterais das vías de comunicación, contado desde a recepción da comunicación. Esta incluirá a advertencia de que, en caso de persistencia no incumprimento transcorrido o devandito prazo, se poderá proceder á execución subsidiaria con repercusión dos custos de xestión da biomasa e, de ser o caso, comiso das especies arbóreas prohibidas retiradas pola Administración, nas condicións establecidas neste precepto, sen prexuízo da instrución do procedemento sancionador que corresponda.” 6. Visto o artigo 22.4 da Lei 3/2007 do 9 de abril de prevención e defensa contra os incendios forestais “Transcorridos os prazos sinalados sen que a persoa responsable xestione a biomasa … a Administración pública competente poderá proceder á execución subsidiaria atendendo ás necesidades de defensa contra os incendios forestais, especialmente respecto da seguridade nas zonas de interface urbano-forestal, conforme ao establecido no artigo 44 de la Lei 43/2003, de 21 de novembro, de montes sen perxuicio da repercusión dos costes da xestión da biomasa á persoa responsable” 7. Visto o disposto no artigo 22.6, da Lei 3/2007 do 9 de abril de prevención e defensa contra os incendios forestais “Nos supostos de execución subsidiaria, a persoa responsable está obrigada a facilitar os accesos necesarios. En todo caso, a Administración poderán acceder para realizar os traballos necesarios de xestión da biomasa, sen que sexa preciso o consentimento do seu titular, salvo en aqueles supostos excepcionais en que o acceso afecte, dentro da parcela, a espazos físicos susceptibles de merecer a calificación de domicilio aos efectos do artigo 18.2 de la Constitución, caso no que deberá pedirse a correspondente autorización xudicial para a entrada se non se conta coa autorización do seu titular. Visto o exposto, 1. Ordenar a execución subsidiaria da realización dos traballos de xestión da biomasa para a prevención e defensa contra os incendios forestais na parcela con referencia catastral 36043A026003440001KE (Po l 26 – Parc 344) pertencente a Dna. M. TRINIDAD PORTELA MARTINEZ. A valoración realizase mediante a solicitude de 3 presupostos. Vista a opción mais ventaxosa, os costes da execución subsidiaria estímanse en 2.178 euros (IVE incluído). A execución subsidiaria levarase a cabo por parte da empresa LEANDRO MARTIN MOHAMED AMEN COCCIA STEMATE GIL con NIF 7*.4*8.*1*-*, unha vez rematado o prazo de 1 MES a contar dende o día seguinte á notificación ao interesado ou ben dende a publicación da presente resolución de Execución Subsidiaria no Boletin Oficial do Estado.2. Aprobar a liquidación provisional dos gastos derivados da execución subsidiaria, por importe de 2.178 euros. (IVE incluído), que a reserva da súa liquidación definitiva unha vez realizadas as actuacións, deberá aboar o interesado advertindo que en caso de incumprimento do pago, se procederá ao seu cobro pola vía executiva, ou pode ser causa de expropiación forzosa no caso de que os costes acumulados da execución subsidiaria non se poidan repercutir ao propietario por descoñecerse a súa identidade sempre que superen o valor catastral da parcela.3. Dar traslado ao órgano competente para incoar o procedemento sancionador, consonte ao establecido polo artigo 54 da Lei 3/2007, para que se incoe o dito procedemento e se adopte a medida cautelar de comiso das especies arbóreas prohibidas.4. Ante a imposibilidade de notificar está resolución á persoa responsable para o seu coñecemento aos efectos oportunos, ordenar a súa publicación no Boletín Oficial do Estado, no Diario Oficial de Galicia e no Boletín da Provincia de Pontevedra. O texto íntegro desta resolución estará ao dispor das persoas destinatarias na sede electrónica do Concello actuante. Contra a presente resolución, que pon fin á vía administrativa, poderán interpor os interesados recurso de reposición potestativo ante a Alcaldía deste concello, no prazo de un mes, a contar desde o dia seguinte ao da recepción da presente notificación, ou de ser o caso, da publicación no Boletín Oficial do Estado, de conformidade cos artigos 123 e 124 da lei 39/2005, de 1 de outubro, do Procedemento Administrativo Común das Administracións Públicas, ou ben interpor directamente recurso contencioso-administrativo, a elección do demandante no Xulgado do Contencioso Administrativo en cuxa circunscrición teña aquel o seu domicilio ou no da circunscrición deste concello, no prazo de no prazo de dous meses a contar desde o dia seguinte ao da recepción da presente notificación ou de ser o caso, da publicación no Boletín Oficial do Estado, de conformidade co artigo 46 da Lei 29/1998, do 13 de xullo, da Xurisdición Contencioso-Administrativa. Se se optase por interpor o recurso de reposición potestativo non poderá interpor recurso contencioso – administrativo ata que aquel sexa resolto expresamente ou se producira a súa desestimación por silencio. Todo iso sen perxuizo de que poida interpor Vde. calquera outro recurso que puidese estimar mais conveniente ao seu dereito. O Alcalde, Andrés Díaz Sobral (Documento asinado dixitalmente á marxe)